|  |
| --- |
| **UKMERGĖS RAJONO SAVIVALDYBĖS**  **TARYBA** |
|  |
| **SPRENDIMAS** |
| **DĖL PRITARIMO PROJEKTO „UKMERGĖS RAJONO ŠVIETIMO ĮSTAIGŲ ENERGETINIO EFEKTYVUMO DIDINIMAS“ ĮGYVENDINIMUI**  2020 m. gruodžio 21 d. Nr. 7-293  Ukmergė |
|  |

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos investicijų įstatymo 3 straipsnio 3 dalies 1 punktu, 152 straipsniu, bei atsižvelgdama į tai, jog projekto „Ukmergės rajono švietimo įstaigų energetinio efektyvumo didinimas“ įgyvendinimui pritarė Centrinė projektų valdymo agentūra ir Savivaldybės kontrolierius, Ukmergės rajono savivaldybės taryba nusprendžia:

1. Pritarti projekto „Ukmergės rajono švietimo įstaigų energetinio efektyvumo didinimas“ (toliau – Projektas) įgyvendinimui viešojo ir privataus sektorių partnerystės (toliau – VPSP) būdu toliau nurodytomis sąlygomis:
   1. Projektą įgyvendinanti institucija – Ukmergės rajono savivaldybės administracija;
   2. Projekto tikslas – pagerinti Ukmergės rajono ikimokyklinio ir bendrojo ugdymo paslaugų kokybę, užtikrinant energetiškai efektyvią bei higienos normų reikalavimus atitinkančią ikimokyklinio ir bendrojo ugdymo infrastruktūrą;
   3. Projektui taikomas VPSP būdas – valdžios ir privataus subjektų partnerystė;
   4. VPSP sutarties laikotarpis – 18 metų;
   5. Privačiam subjektui perduodamos vykdyti veiklos:
      1. Modernizavimo priemonių suprojektavimas ir įdiegimas;
      2. Higienos normų pastatuose palaikymo užtikrinimas;
      3. Šildymo ir karšto vandens sistemų prižiūrėtojų funkcijų atlikimas;
      4. Statinio techninio prižiūrėtojo funkcijų atlikimas;
      5. Šilumos šildymui suvartojimo ir patalpų mikroklimato sąlygų palaikymo stebėsenos ir valdymo sistemos įrengimas bei jos funkcionavimo užtikrinimas sutarties vykdymo metu;
      6. Garantuoto energijos suvartojimo, neviršijančio lyginamąjį energijos suvartojimą, pasiekimas kiekvieną ataskaitinį laikotarpį.
   6. Planuojami maksimalūs savivaldybės turtiniai įsipareigojimai Projekte, kurie apskaičiuojami nominaliąja verte – 11 727 960 EUR (vienuolika milijonų septyni šimtai dvidešimt septyni tūkstančiai dvyni šimtai šešiasdešimt eurų), įskaitant pridėtinės vertės mokestį;
2. Nustatyti, kad Ukmergės rajono švietimo įstaigų pastatų modernizavimo ir eksploatavimo paslaugų teikimo sutartis gali būti pasirašyta tik esant savivaldybės tarybos pritarimui.

Savivaldybės meras Rolandas Janickas